Държавен вестник, бр. 82, 2012 г., стр. 39

БРОЙ  82	
Д Ъ Р Ж А В Е Н  В Е С Т Н И К 	
СТР.  39  
дебен съвет се правят от народни предста­
вители от 5 ноември до 14 ноември 2012 г. 
чрез Деловодството на Народното събрание 
до специализираната постоянна комисия. 
Предложенията се правят, при условие че е 
налице предварително писмено съгласие на 
кандидата по образец и се придружават от 
подробни писмени мотиви. Към предложени­
ята се прилагат следните документи:
• подробна автобиография;
• декларация по образец, свързана с изис­
кванията за допустимост – по чл. 18, ал. 1, 
т. 8 и 10 от Закона за съдебната власт; 
• ксерокопие от диплома за завършено 
висше юридическо образование; 
• документи, удостоверяващи изискуемия 
стаж – кадрова справка за кандидата, копие 
от трудова или осигурителна книжка, справка 
или служебна бележка от съответната инсти­
туция и др.;
• свидетелство за съдимост; 
• удостоверение от Националната след­
ствена служба за образувани досъдебни про­
изводства.
2. Предложените кандидати трябва да 
отговарят на изискванията на чл. 18, ал. 1 и 
чл. 42, ал. 1 и 2 от Закона за съдебната власт.
II. Публично оповестяване на документите
1. Предложенията заедно с подробна про­
фесионална биография на кандидатите и 
документите по т. 1 от раздел „Издигане на 
кандидатури и представяне на документи на 
кандидатите за главен инспектор в Инспекто­
рата към Висшия съдебен съвет“ се публикуват 
в срок до три работни дни от получаването 
им на специализирания тематичен сайт в 
интернет страницата на Народното събрание. 
Публикуват се и името, и мотивите на на­
родния представител, издигнал съответната 
кандидатура.
2. Публикуването на предложенията и доку­
ментите по т. 1 се извършва в съответствие със 
Закона за защита на личните данни и Закона 
за защита на класифицираната информация. 
Всички данни в документите на кандидати­
те за главен инспектор в Инспектората към 
Висшия съдебен съвет, които са лични данни 
по смисъла на Закона за защита на личните 
данни, се заличават.
3. В 14-дневен срок от публикуването на 
кандидатурите всеки кандидат представя на 
Комисията по правни въпроси концепция за 
работата си като главен инспектор в Инспек­
тората към Висшия съдебен съвет на хартиен 
и електронен носител, както и декларация 
за имотното си състояние и произхода на 
средствата за придобиването на имуществото 
си по образец, предложен от комисията и от 
Висшия съдебен съвет и утвърден от минис­
търа на правосъдието.
4. Концепцията и декларацията се публи­
куват в срок до три работни дни от получава­
нето им на специализирания тематичен сайт в 
интернет страницата на Народното събрание 
и на Инспектората към Висшия съдебен съвет.
5. Юридически лица с нестопанска цел, 
регистрирани за осъществяване на обществе­
нополезна дейност, висши училища и научни 
организации не по-късно от 23 ноември 2012 г. 
могат да представят на комисията по пощата на 
адрес: гр. София, пл. Княз Александър I № 1, 
Комисия по правни въпроси, или в електронен 
вид на e-mail: kpv1@parliament.bg, становища 
за кандидата, включващи и въпроси, които 
да му бъдат поставяни. Анонимни становища 
и сигнали не се разглеждат.
6. Представените становища и въпроси се 
публикуват на специализирания тематичен 
сайт в интернет страницата на Народното 
събрание и на Инспектората към Висшия 
съдебен съвет в срок до три дни след предста­
вянето им. Не се публикуват конкретни данни, 
съставляващи класифицирана информация, 
както и факти от интимния живот на лицата.
7. На отделно заседание, предхождащо 
изслушването, Комисията по правни въпроси 
извършва проверка на документите на канди­
датите за допустимост, като за резултатите от 
нея се уведомяват кандидатите и се изготвя 
списък, съдържащ трите имена на кандида­
тите, допуснати до изслушване, подредени 
по азбучен ред. Същият се публикува на 
специализирания тематичен сайт в интернет 
страницата на Народното събрание. 
8. До изслушване не се допускат кандидати, 
които не са представили: 
• документите, посочени в раздел „Издигане 
на кандидатури и представяне на документи 
на кандидатите за главен инспектор в Ин­
спектората към Висшия съдебен съвет“, т. 1;
• декларация за имотното си състояние и 
произхода на средствата за придобиването на 
имуществото си;
• концепция за работата си като главен 
инспектор в Инспектората към Висшия съ­
дебен съвет.
Не се изслушват и кандидати, които въп­
реки дадените указания не са отстранили 
констатираните непълноти в документите 
си в дадения от комисията срок, от които 
документи следва да се направят изводи за 
съответствие на кандидата на изискванията 
на закона. 
III. Изслушване на предложените кандида­
ти за главен инспектор в Инспектората към 
Висшия съдебен съвет 
1. Изслушването се провежда на открито 
заседание на Комисията по правни въпроси 
на 28 ноември 2012 г.